Abdul Muttalib

Abdul Muttalib Syaibah ibn Hashim (, , c. 497 – 579) ialah datuk kepada nabi umat Islam, Nabi Muhammad.

 Kehidupan awal 
Bapanya ialah Hashim ibn 'Abd Manaf,Muhammad ibn Saad. Kitab al-Tabaqat al-Kabir. Translated by Haq, S. M. (1967). Ibn Sa'ad's Kitab al-Tabaqat al-Kabir Volume I Parts I & II. Delhi: Kitab Bhavan. leluhur bagi keturunan yang dimuliakan, Bani Hasyim, salah sebuah kabilah di Mekah, kaum Quraisy. Mereka mendakwa merupakan keturunan daripada Nabi Ismail dan Nabi Ibrahim. Ibunya ialah Salma binti Amr, dari Bani Najjar, sebuah kabilah dari kaum Khazraj di Yathrib (lkemudiannya dipanggil Madinah). Hasyim telah meninggal dunia semasa sedang berurus niaga di Gaza, sebelum Abdul Muttalib lahir.

Beliau telah diberikan nama "Syaibah" yang bermaksud 'orang tua' atau 'uban' disebabkan terdapat jalur putih di rambut hitamnya, dan kadang kala dipanggil Syaibah al-Ḥamd ("Uban yang dipuji"). Selepas kematian bapanya, beliau dibesarkan di Yathrib oleh ibunya dan keluarga belah ibunya sehingga berusia 8 tahun ketika bapa saudaranya Muttalib ibn Abd Manaf pergi berjumpa dengannya di sana dan memohon kepada Salmah untuk beliau menjaga Syaibah. Salmah akhirnya membenarkan Syaibah pergi kepada Muttalib. Sebaik sahaja tiba di Mekah, penduduk Mekah menyangka anak yang tidak dikenali itu sebagai hamba kepada Muttalib, maka mereka menggelar Syaibah sebagai Abdul Muttalib yang bermaksud Hamba Al-Muttalib..

 Memimpin Bani Hasyim 
Apabila Muṭṭalib meninggal dunia, Syaibah menggantikan beliau sebagai Ketua Bani Hasyim. Menuruti bapa saudaranya, beliau mengambil tugas untuk menyediakan pengunjung Kaabah — orang yang melakukan haji — makanan dan minuman, mewarisi amalan nenek moyangnya kepada penduduk Mekah. Beliau memperoleh kemuliaan sebagaimana nenek moyangnya perolehi, penduduk Mekah menyayanginya dan reputasi beliau sangat baik dalam kalangan mereka.Muhammad ibn Ishaq. Sirat Rasul Allah. Translated by Guillaume, A. (1955). The Life of Muhammad. Oxford University Press.

Datuk kepada Umar bin Al-Khaṭṭāb, Nufail ibn Abdul Uzza mengadili pertikaian melibatkan Abdul Muttalib dan Harb bin Umaiyah (bapa Abu Sufyan) dalam urusan kepenjagaan Kaabah. Nufail kemudiannya mengambil keputusan hak penjagaan Kaabah diberikan kepada Abdul Muṭṭalib 

 Keluarga 

 Isteri 
Abdul Muttalib diketahui mempunyai enam orang isteri.

 Sumra bint Jundab dari Bani Hawazin.
 Lubnā bint Hājar dari Bani Khuzaah.
 Fatimah bint Amru dari Bani Makhzum (Quraisy).
 Halah bint Wuhaib dari Bani Zuhrah (Quraisy).
 Natīlah bint Janab dari Bani Namir
 Mumannaah bint 'Amr dari Bani Khuzaah.

 Anak 
Menurut Ibnu Hisham, Abdul Muṭṭalib mempunyai sepuluh anak lelaki dan enam anak perempuan.Abdulmalik ibn Hisham. Notes to Ibn Ishaq's Sirat Rasul Allah. Translated by Guillaume, A. (1955). The Life of Muhammad. Oxford: Oxford University Press. Ibn Saad pula merekodkan dua belas orang anak lelaki.

Melalui Sumrah

 Al-Ḥārith ibn 'Abdul-Muṭṭalib. Beliau anak sulung dan meninggal dunia sebelum ayahnya.
 Quthum. Nama beliau tidak direkod Ibnu Hisham.

Melalui Fatimah

 Al-Zubair. Beliau seorang penyair. Beliau meninggal dunia meninggalkan dua orang anak lelaki dan perempuan.Muhammad ibn Saad. Kitab al-Tabaqat al-Kabir. Translated by Bewley, A. (1995). The Women of Madina. London: Ta-Ha Publishers.
 Abu Talib, lahir sebagai Abdu Manaf, Bapa Khalifah Ali.Muhammad ibn Saad. Kitab al-Tabaqat al-Kabir vol. 3. Translated by Bewley, A. (2013). The Companions of Badr, p. 20. London: Ta-Ha Publishers. Beliau kemudiannya menjadi Ketua Bani Hashim.
 Abdullah, bapa Nabi Muhammad.
 Umm Hakim al-Baidak, nenek belah ibu kepada Khalifah Uthman ibn Affan.
 Barrah, ibu kepada Abu Salamah.
 Arwa.
 Atikah, salah seorang isteri Abu Umaiyah ibn Al-Mughirah.
 Umaimah, ibu Zainab binti Jahsy dan Abdullah bin Jahsy.

Melalui Lubnā

 Abdul Uzzā, atau lebih dikenali sebagai Abu Lahab.

Melalui Halah

 Ḥamzah, yang syahid dalam Pertempuran Uhud.
 Ṣafiyyah.
 al-Muqawim. 
 Hajl.

Melalui Natilah

 Abbas, yang menjadi leluhur kepada pengasas Khilafah Abbasiyah.
 Ḍirār, meninggal dunia sebelum Islam.
 Jahl, meninggal dunia sebelum Islam
 Imran, meninggal dunia sebelum Islam

Melalui Mumannaah

 Musab, menurut Ibn Saad, beliau juga dinamakan al-Ghaydāq. Beliau tidak direkodkan oleh Ibn Hisham.
 al-Ghaydaq, meninggal dunia sebelum Islam
 Abdul Kaabah, meninggal dunia sebelum Islam.
 al-Mughira, beliau juga dinamakan al-Ghaydaq.

 Kematian 
Anaknya, Abdullah meninggal dunia empat bulan sebelum kelahiran Nabi Muhamad. Kemudiannya beliau menjaga menantunya Aminah. Aminah meninggal dunia enam tahun selepas kelahiran Muhammad, dan Abdul Muttalib pula menjaganya selama dua tahun sehingga meninggal dunia pada 578 Masihi. Makam Syaibah boleh ditemui di Perkuburan Jannatul Mualla di Mekah.

 Rujukan 

 Pautan luar 

 http://al-islam.org/beacons/3.htm
 http://www.al-islam.org/peshawar/9.4.html

Kategori:Kelahiran 497
Kategori:Kematian 578
Kategori:Orang Arab abad ke-5
Kategori:Orang Arab abad ke-6
Kategori:Leluhur Sahabat Nabi
Kategori:Leluhur Nabi Muhammad
Kategori:Bani Hasyim
Kategori:Ketua kaum Quraisy